CELEX: 62020TN0148
Language: ro
Date: 2020-03-09 00:00:00
Title: Cauza T-148/20: Acțiune introdusă la 9 martie 2020 – FC/EASO

25.5.2020   
            
            
               RO
            
            
               Jurnalul Oficial al Uniunii Europene
            
            
               C 175/29
            
         
      Acțiune introdusă la 9 martie 2020 – FC/EASO
      (Cauza T-148/20)
      (2020/C 175/40)
      Limba de procedură: greaca
      
         Părțile
      
      
         Reclamantă: FC (reprezentat: Christianos Vasileios Spiridon, avocat)
      
         Pârât: Biroul European de Sprijin pentru Azil (EASO)
      
         Concluziile
      
      Reclamanta solicită Tribunalului:
      
                  —
               
               
                  anularea deciziei atacate a EASO din 18 decembrie 2019, nr. EASO/ED/2019/509, de respingere a reclamației formulate de reclamantă la 5 septembrie 2019 în temeiul articolului 90 alineatul (2) din Statutul funcționarilor Uniunii Europene (denumit în continuare „Statutul”);
               
            
                  —
               
               
                  anularea deciziei EASO din 7 iunie 2019 de respingere a cererii formulate de reclamantă la 23 mai 2019 privind revocarea demisiei sale din 1 martie 2019;
               
            
                  —
               
               
                  obligarea EASO la plata către reclamantă a sumei corespunzătoare remunerației pe care ar fi trebuit să o primească dacă ar fi continuat să ocupe postul la EASO, și anume de la 1 iunie 2019 până la reintegrarea în funcție la EASO sau, în subsidiar, până la terminarea contractului său încheiat cu EASO ori până la reintegrarea sa pe un alt post care să aibă o remunerație corespunzătoare sumei de 7 534,03 euro/lună (până la 15 iulie 2019) și sumei de 7 777,25 euro/lună (de la 16 iulie 2019), sumă care să fie majorată cu dobânzi;
               
            
                  —
               
               
                  obligarea EASO la plata către reclamantă a sumei totale de 250 000 de euro cu titlu de reparație a prejudiciului moral și a prejudiciului adus sănătății sale, pe care aceasta le-a suferit până în prezent, și
               
            
                  —
               
               
                  obligarea EASO la plata tuturor cheltuielilor de judecată efectuate de reclamant.
               
            
         Motivele și principalele argumente
      
      În susținerea acțiunii, reclamanta invocă două motive.
      
                  1.
               
               
                  Primul motiv, întemeiat pe faptul că decizia atacată nr. EASO/ED/2019/509 ar fi viciată pentru următoarele considerente:
                  
                              —
                           
                           
                              încălcarea dreptului reclamantei la bună administrare (articolul 41 din Carta drepturilor fundamentale a Uniunii Europene, denumită în continuare „carta”), din perspectiva principiului imparțialității, al obligației de diligență și al principiului obiectivității, precum și a prezumției de nevinovăție (primul argument de anulare al primului motiv);
                           
                        
                              —
                           
                           
                              încălcarea dreptului reclamantei ca administrația să țină seama de interesul său, drept care derivă din dreptul la bună administrare (articolul 41 din cartă) și din obligația de solicitudine (articolul 24 din Statut) (al doilea argument de anulare al primului motiv);
                           
                        
                              —
                           
                           
                              aceste acțiuni și omisiuni nelegale ale EASO ar fi viciate de o eroare vădită de apreciere, de erori de drept și de o motivare insuficientă (al treilea argument de anulare al primului motiv).
                           
                        
            
                  2.
               
               
                  Al doilea motiv, întemeiat pe faptul că decizia atacată nr. EASO/ED/2019/509 ar fi viciată pentru următoarele considerente:
                  
                              —
                           
                           
                              vicii rezultate dintr-o eroare vădită de apreciere, dintr-o eroare de drept și dintr-o motivare insuficientă prin raportare, în special, la prezentarea demisiei în temeiul articolului 47 litera (b) punctul (ii) din Regimul aplicabil celorlalți agenți și la posibila revocare a acesteia (primul argument de anulare al celui de al doilea motiv);
                           
                        
                              —
                           
                           
                              încălcarea dreptului reclamantei la bună administrare (articolul 41 din cartă) și a obligației de solicitudine (articolul 24 din Statut, aplicabil prin analogie), în special din perspectiva dreptului reclamantei ca administrația să țină seama interesul său (al doilea argument de anulare al celui de al doilea motiv).